จังหวะเก็บ LPH โบรกฯชูเป้า 5.70 บ. พร้อมอัพประมาณกำไรปี 63 ขึ้นอีก 5% แตะ 142 ลบ.
จังหวะเก็บ LPH โบรกฯชูเป้า 5.70 บ. พร้อมอัพประมาณกำไรปี 63 ขึ้นอีก 5% แตะ 142 ลบ.
จังหวะเก็บ LPH โบรกฯชูเป้า 5.70 บ. พร้อมอัพประมาณกำไรปี 63 ขึ้นอีก 5% แตะ 142 ลบ.
21 ม.ค. 2563

“ข่าวหุ้นธุรกิจออนไลน์” ได้ทำการสำรวจข้อมูลและบทวิเคราะห์ เกี่ยวกับหุ้น บริษัท โรงพยาบาล ลาดพร้าว จำกัด (มหาชน) หรือ LPH หลังมีนักวิเคราะห์ บล.เคจีไอ (ประเทศไทย) จำกัด คงคำแนะนำ “ถือ” ด้วยราคาเป้าหมาย 5.70 บาทต่อหุ้น โดยฝ่ายวิจัยคาดว่ากำไรสุทธิของ LPH ในไตรมาส 4/62 จะอยู่ที่ 30 ล้านบาท เพิ่มขึ้น 80.9% จากปีก่อน และขยายตัว 16.6% จากไตรมาส 3/62 โดยกำไรที่เพิ่มขึ้นนั้นเป็นผลมาจาก 1) รายได้ที่เพิ่มขึ้นจากปีก่อนจากผู้ป่วยที่ชำระเงินสด และบริการตรวจสุขภาพนอกสถานที่ และ 2) ผลกระทบการตั้ง provision จาก HCC ในงวดไตรมาส 3/62 จากเหตุการณ์งวดไตรมาส 4/61
โดยกำไรสุทธิในไตรมาส 4/62 จะคิดเป็น 29.4% ของประมาณการกำไรสุทธิปี 2562 ที่ระดับ 102 ล้านบาท พร้อมคาดว่าอัตรากำไรขั้นต้นของ LPH ในไตรมาส 4/62 จะอยู่ที่ 20.0% ลดลงจาก 22.3% ในไตรมาส 4/61 และ 25.0% ในไตรมาส 3/62 เนื่องจาก SSO ประกาศว่าจะลดการจ่าย HCC ในไตรมาส 4/62 ลงเหลือ 7,100 บาท จากเดิม 12,800 บาท ซึ่งจะส่งผลกระทบต่อรายได้ HCC ของบริษัท 20 ล้านบาท ในไตรมาส 4/62
ทั้งนี้ รายได้จาก SSO ของ LPH คิดเป็นประมาณ 38% ของรายได้โรงพยาบาลทั้งหมดในงวด 9 เดือนแรกปี 2562 โดยผลการดำเนินงานหลักของบริษัทยังแกร่ง แม้รายได้ HCC จะน้อยลง และถูกกระทบจากการก่อสร้างรถไฟฟ้าสายสีเหลือง
อย่างไรก็ตาม ฝ่ายวิจัยได้ปรับเพิ่มประมาณการกำไรสุทธิปี 2563 ขึ้นอีก 5% เป็น 142 ล้านบาท เติบโต 38.7% จากปี 2562 เนื่องจาก 1)ปรับเพิ่มประมาณการอัตราการเติบโตของรายได้แบบตายตัวของบริการ SSO 2) คงประมาณการอัตรากำไรขั้นต้นเอาไว้ที่ 24.5% 3) คุมสัดส่วนค่าใช้จ่าย SG&amp;A/ยอดขายเอาไว้ได้ดีที่ 14.5% และ 4) ไม่มีรายการพิเศษในปี 2563 ซึ่งหลังจากที่ปรับประมาณการกำไรของ LPH แล้วทำให้ราคาเป้าหมาย DCF ปี 2563 เพิ่มขึ้นเป็น 5.70 บาท (ใช้ WACC ที่ 8% และ TG ที่ 3.0%) จากเดิมที่ 5.45 บาท